Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: vizsgálat során megkerestük az Országos Munkabiztonsági és Munkaügyi Fõfelügyelõség elnökét, aki válaszában elõadta, hogy a munkavédelemrõl szóló 1993. évi XCIII. törvény (Mvt.) nem jogosítja fel sem a munkavédelmi felügyelõket, sem a területi felügyelõséget a munkavállalók esetleges kábítószeres befolyásoltságának vizsgálatára.
Paragraph Index: 995

vizsgálat során megkerestük az Országos Munkabiztonsági és Munkaügyi Fõfelügyelõség elnökét, aki válaszában elõadta, hogy a munkavédelemrõl szóló 1993. évi XCIII. törvény (Mvt.) nem jogosítja fel sem a munkavédelmi felügyelõket, sem a területi felügyelõséget a munkavállalók esetleges kábítószeres befolyásoltságának vizsgálatára. A Társaság a Szabadságjogokért (TASZ) civil jogvédõ szervezet álláspontja szerint „a drogteszt, mint prevenciós eszköz hatékonysága tudományosan egyáltalán nem bizonyított, sõt, az elvégzett vizsgálatok arra mutatnak rá, hogy a tesztelés drága, igazságtalan, és egyáltalán nem hatékony. A drogtesztek alkalmazása ellen szóló egyik legfontosabb érv, hogy a kereskedelemben kapható, sõt a laboratóriumi felhasználásra kerülõ tesztek – az alkoholos befolyásoltság mérésére szolgáló kettõs vérvételtõl eltérõ módon – nem alkalmasak a tesztelt személy drogbefolyásoltságának mérésére. 2006/162/II. szám A tesztek csak arra képesek, hogy bizonyítékot szolgáltassanak arra nézve, vajon a tesztelt személy fogyaszthatott-e tiltott szert az elmúlt 2–3, 4–5 vagy 14–18 napban. A különbségek az egyes anyagok szervezetbõl való ürülési sebességétõl függnek. Ráadásul az ürülési sebesség semmilyen kapcsolatban sincs az egyes szerek függõségi potenciáljával vagy káros hatásaival.”

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes